Ericu950/Stoicheia-meter-silver huggingface dataset:
τὸ δὲ ὑβριστικώτατον καὶ ὑπεροπτικώτατον τῶν Μακεδόνων τὸ πρώην γεγενημένον ἐστί , τὸ τολμῆσαι εἰσπλεῦσαι εἰς τὸν Πειραιᾶ παρὰ τὰς κοινὰς ἡμῖν πρὸς αὐτοὺς ὁμολογίας .
καὶ τοῦτ , ὦ ἄνδρες Ἀθηναῖοι , οὐχ ὅτι μία τριήρης ἦν , μικρὸν ὑποληπτέον , ἀλλ ὅτι ἀπόπειρα ἐγένετο , εἰ περιοψόμεθα , ἵνα μετὰ πλειόνων αὐτοῖς ἐγγένηται τοῦτο πράττειν , καὶ ὅτι οὐκ ἐφρόντισαν τῶν κοινῶν δογμάτων , καθάπερ οὐ δὲ τῶν προειρημένων 0 .
ἐπεὶ ὅτι γε τοῦτο παράδυσις ἦν κατὰ μικρὸν καὶ ἐθισμὸς τοῦ ἀνέχεσθαι ἡμᾶς τοὺς τοιούτους εἴσπλους , κ ἀκεῖθεν δῆλον 0 ·
τῷ γὰρ τὸν τότε ἐπὶ τῆς νεὼς εἰσπλεύσαντα , ὃν ἔδει εὐθὺς μετὰ τῆς τριήρους ὑφ ὑμῶν ἀπολωλέναι , αἰτεῖσθαι ναυπηγήσασθαι μικρὰ πλοῖα ἐν τοῖς ἡμετέροις λιμέσι πῶς οὐ καταφανὲς ὅτι ἀντὶ τοῦ εἰσπλεῖν τὸ εὐθὺς ἔνδον εἶναι ἐμηχανῶντο 0 ;
καὶ εἰ λεπτὰ πλοῖα ὑπομενοῦμεν , ὀλίγον ὕστερον καὶ τριήρεις 0 ·
καὶ εἰ τὸ πρῶτον ὀλίγας , μικρῷ ὕστερον πολλάς 0 1 2 .
οὐ γὰρ δὴ ἔστι γ εἰπεῖν ὡς Ἀθήνησι μὲν ἀφθόνων ὄντων τῶν ναυπηγησίμων ξύλων , τῶν μόγις καὶ πόρρωθεν εἰσκομιζομένων , ἐν δὲ τῇ Μακεδονίᾳ ἐπιλελοιπότων , τῇ καὶ τοῖς ἄλλοις τοῖς βουλομένοις εὐτελέστατα καθισταμένῃ , ἀλλ ᾤονθ ἅμα τε ναυπηγήσεσθαι ἐνταῦθα καὶ πληρώσεσθαι ἐν τῷ λιμένι , ἐν ταῖς κοιναῖς ὁμολογίαις διειρημένον μηδὲν τοιοῦτον εἰσδέχεσθαι , καὶ τοῦτ ἐξέσεσθαι ἐπὶ πλέον ἀεὶ ποιεῖν .
οὕτω πανταχόθεν καταπεφρονηκότως ἐκεῖνοι τῇ πόλει χρῶνται διὰ τοὺς ἐντεῦθεν διδασκάλους τοὺς ὑπαγορεύοντας αὐτοῖς ἃ δεῖ ποιεῖν ·
οὕτω δὲ κατεγνώκασι μετὰ τούτων ἀδιήγητόν τινα τῆς πόλεως ἔκλυσιν καὶ μαλακίαν , καὶ οὔ τε πρόνοιαν περὶ τῶν μελλόντων εἶναι , οὔ τε λογισμὸν οὐδένα παραγίγνεσθαι τίνα τρόπον χρῆται ὁ τύραννος ταῖς κοιναῖς ὁμολογίαις .
/ divαἷς ἐγὼ διακελεύομαι , ὦ ἄνδρες Ἀθηναῖοι , πείθεσθαι , καθάπερ ἐδίδαξα , καὶ διαβεβαιωσαίμην ἄν , ὡς τοῦθ ἡλικίας ἔχων , ἅμα καὶ τῷ δικαίῳ ἡμᾶς ἀνεγκλήτως καὶ τοῖς καιροῖς ἀσφαλέστατα χρήσεσθαι τοῖς ἐπὶ τὸ συμφέρον κατεπείγουσιν .
καὶ γὰρ ἔτι προσγέγραπται ἐν ταῖς συνθήκαις , ἐὰν βουλώμεθα τῆς κοινῆς εἰρήνης μετέχειν ·
τὸ δ ἐὰν βουλώμεθα ἐστὶν ἅμα καὶ τ οὐναντίον , εἰ ἄρα ποτὲ δεῖ παύσασθαι αἰσχρῶς ἑτέροις ἀκολουθοῦντας , ἢ μη δ ἀναμνησθῆναι μηδεμιᾶς φιλοτιμίας τῶν ἐξ ἀρχαιοτάτου καὶ πλείστων καὶ μάλιστα πάντων ἀνθρώπων ἡμῖν ὑπαρχουσῶν .
ἐὰν οὖν κελεύητ , ὦ ἄνδρες Ἀθηναῖοι , γράψω , καθάπερ αἱ συνθῆκαι κελεύουσι , πολεμεῖν τοῖς παραβεβηκόσιν .
πρῶτον μέν , ὦ ἄνδρες Ἀθηναῖοι , τοῖς θεοῖς εὔχομαι πᾶσι καὶ πάσαις , ὅσην εὔνοιαν ἔχων ἐγὼ διατελῶ τῇ τε πόλει καὶ πᾶσιν ὑμῖν , τοσαύτην ὑπάρξαι μοι παρ ὑμῶν εἰς τουτονὶ τὸν ἀγῶνα , ἔπειθ ὅπερ ἐστὶ μάλισθ ὑπὲρ ὑμῶν καὶ τῆς ὑμετέρας εὐσεβείας τε καὶ δόξης , τοῦτο παραστῆσαι τοὺς θεοὺς ὑμῖν , μὴ τὸν ἀντίδικον σύμβουλον ποιήσασθαι περὶ τοῦ πῶς ἀκούειν ὑμᾶς ἐμοῦ δεῖ  σχέτλιον γὰρ ἂν εἴη τοῦτό γε  , ἀλλὰ τοὺς νόμους καὶ τὸν ὅρκον , ἐν ᾧ πρὸς ἅπασι τοῖς ἄλλοις δικαίοις καὶ τοῦτο γέγραπται , τὸ ὁμοίως ἀμφοῖν ἀκροάσασθαι .
τοῦτο δ ἐστὶν οὐ μόνον τὸ μὴ προκατεγνωκέναι μηδέν , οὐ δὲ τὸ τὴν εὔνοιαν ἴσην ἀποδοῦναι , ἀλλὰ τὸ καὶ τῇ τάξει καὶ τῇ ἀπολογίᾳ , ὡς βεβούληται καὶ προῄρηται τῶν ἀγωνιζομένων ἕκαστος , οὕτως ἐᾶσαι χρήσασθαι .
πολλὰ μὲν οὖν ἔγωγ ἐλαττοῦμαι κατὰ τουτονὶ τὸν ἀγῶν Αἰσχίνου , δύο δ , ὦ ἄνδρες Ἀθηναῖοι , καὶ μεγάλα , ἓν μὲν ὅτι οὐ περὶ τῶν ἴσων ἀγωνίζομαι 0 ·
οὐ γάρ ἐστιν ἴσον νῦν ἐμοὶ τῆς παρ ὑμῶν εὐνοίας διαμαρτεῖν καὶ τούτῳ μὴ ἑλεῖν τὴν γραφήν , ἀλλ ἐμοὶ μὲν  οὐ βούλομαι δυσχερὲς εἰπεῖν οὐδὲν ἀρχόμενος τοῦ λόγου , οὗτος δ ἐκ περιουσίας μου κατηγορεῖ .
ἕτερον δ , ὃ φύσει πᾶσιν ἀνθρώποις ὑπάρχει , τῶν μὲν λοιδοριῶν καὶ τῶν κατηγοριῶν ἀκούειν ἡδέως , τοῖς ἐπαινοῦσι δ αὑτοὺς ἄχθεσθαι 0 ·
τούτων τοίνυν ὃ μέν ἐστι πρὸς ἡδονήν , τούτῳ δέδοται , ὃ δὲ πᾶσιν ὡς ἔπος εἰπεῖν ἐνοχλεῖ , λοιπὸν ἐμοί 0 .
κ ἂν μὲν εὐλαβούμενος τοῦτο μὴ λέγω τὰ πεπραγμέν ἐμαυτῷ , οὐκ ἔχειν ἀπολύσασθαι τὰ κατηγορημένα δόξω , οὐ δ ἐφ οἷς ἀξιῶ τιμᾶσθαι δεικνύναι ·
ἐὰν δ ἐφ ἃ καὶ πεποίηκα καὶ πεπολίτευμαι βαδίζω , πολλάκις λέγειν ἀναγκασθήσομαι περὶ ἐμαυτοῦ .
πειράσομαι μὲν οὖν ὡς μετριώτατα τοῦτο ποιεῖν ·
ὅ τι δ ἂν τὸ πρᾶγμα αὔτ ἀναγκάζῃ , τούτου τὴν αἰτίαν οὗτός ἐστι δίκαιος ἔχειν ὁ τοιοῦτον ἀγῶν ἐνστησάμενος .
οἶμαι δ ὑμᾶς , ὦ ἄνδρες Ἀθηναῖοι , πάντας ἂν ὁμολογῆσαι κοινὸν εἶναι τουτονὶ τὸν ἀγῶν ἐμοὶ καὶ Κτησιφῶντι καὶ οὐδὲν ἐλάττονος ἄξιον σπουδῆς ἐμοί ·
πάντων μὲν γὰρ ἀποστερεῖσθαι λυπηρόν ἐστι καὶ χαλεπόν , ἄλλως τε κ ἂν ὑπ ἐχθροῦ τῳ τοῦτο συμβαίνῃ , μάλιστα δὲ τῆς παρ ὑμῶν εὐνοίας καὶ φιλανθρωπίας , ὅσῳπερ καὶ τὸ τυχεῖν τούτων μέγιστόν ἐστιν .
περὶ τούτων δ ὄντος τουτουὶ τοῦ ἀγῶνος ἀξιῶ καὶ δέομαι πάντων ὁμοίως ὑμῶν ἀκοῦσαί μου περὶ τῶν κατηγορημένων ἀπολογουμένου δικαίως , ὥσπερ οἱ νόμοι κελεύουσιν , οὓς ὁ τιθεὶς ἐξ ἀρχῆς Σόλων , εὔνους ὢν ὑμῖν καὶ δημοτικός , οὐ μόνον τῷ γράψαι κυρίους ᾤετο δεῖν εἶναι , ἀλλὰ καὶ τῷ τοὺς δικάζοντας ὀμωμοκέναι , οὐκ ἀπιστῶν ὑμῖν , ὥς γ ἐμοὶ φαίνεται , ἀλλ ὁρῶν ὅτι τὰς αἰτίας καὶ τὰς διαβολάς , αἷς ἐκ τοῦ πρότερος λέγειν ὁ διώκων ἰσχύει , οὐκ ἔνι τῷ φεύγοντι παρελθεῖν , εἰ μὴ τῶν δικαζόντων ἕκαστος ὑμῶν τὴν πρὸς τοὺς θεοὺς εὐσέβειαν φυλάττων καὶ τὰ τοῦ λέγοντος ὑστέρου δίκαια εὐνοϊκῶς προσδέξεται , καὶ παρασχὼν αὑτὸν ἴσον καὶ κοινὸν ἀμφοτέροις ἀκροατὴν οὕτω τὴν διάγνωσιν ποιήσεται περὶ ἁπάντων .
μέλλων δὲ τοῦ τ ἰδίου βίου παντός , ὡς ἔοικε , λόγον διδόναι τήμερον καὶ τῶν κοινῇ πεπολιτευμένων , βούλομαι πάλιν τοὺς θεοὺς παρακαλέσαι , καὶ ἐναντίον ὑμῶν εὔχομαι πρῶτον μέν , ὅσην εὔνοιαν ἔχων ἐγὼ διατελῶ τῇ τε πόλει καὶ πᾶσιν ὑμῖν , τοσαύτην ὑπάρξαι μοι παρ ὑμῶν εἰς τουτονὶ τὸν ἀγῶνα , ἔπειθ ὅ τι μέλλει συνοίσειν καὶ πρὸς εὐδοξίαν κοινῇ καὶ πρὸς εὐσέβειαν ἑκάστῳ , τοῦτο παραστῆσαι πᾶσιν ὑμῖν περὶ ταυτησὶ τῆς γραφῆς γνῶναι .
εἰ μὲν οὖν περὶ ὧν ἐδίωκε μόνον κατηγόρησεν Αἰσχίνης , κ ἀγὼ περὶ αὐτοῦ τοῦ προβουλεύματος εὐθὺς ἂν ἀπελογούμην ·
ἐπειδὴ δ οὐκ ἐλάττω λόγον τ ἄλλα διεξιὼν ἀνήλωκε καὶ τὰ πλεῖστα κατεψεύσατό μου , ἀναγκαῖον εἶναι νομίζω καὶ δίκαιον ἅμα βραχέ , ὦ ἄνδρες Ἀθηναῖοι , περὶ τούτων εἰπεῖν πρῶτον , ἵνα μηδεὶς ὑμῶν τοῖς ἔξωθεν λόγοις ἠγμένος ἀλλοτριώτερον τῶν ὑπὲρ τῆς γραφῆς δικαίων ἀκούῃ μου .
περὶ μὲν δὴ τῶν ἰδίων ὅσα λοιδορούμενος βεβλασφήμηκεν περὶ ἐμοῦ , θεάσασθ ὡς ἁπλᾶ καὶ δίκαια λέγω .
εἰ μὲν ἴστε με τοιοῦτον οἷον οὗτος ᾐτιᾶτο  οὐ γὰρ ἄλλοθί που βεβίωκ ἢ παρ ὑμῖν  , μη δὲ φωνὴν ἀνάσχησθε , μη δ εἰ πάντα τὰ κοινὰ ὑπέρευ πεπολίτευμαι , ἀλλ ἀναστάντες καταψηφίσασθ ἤδη ·
εἰ δὲ πολλῷ βελτίω τούτου καὶ ἐκ βελτιόνων , καὶ μηδενὸς τῶν μετρίων , ἵνα μηδὲν ἐπαχθὲς λέγω , χείρονα καὶ ἐμὲ καὶ τοὺς ἐμοὺς ὑπειλήφατε καὶ γιγνώσκετε , τούτῳ μὲν μη δ ὑπὲρ τῶν ἄλλων πιστεύετε  δῆλον γὰρ ὡς ὁμοίως ἅπαντ ἐπλάττετο  , ἐμοὶ δ , ἣν παρὰ πάντα τὸν χρόνον εὔνοιαν ἐνδέδειχθ ἐπὶ πολλῶν ἀγώνων τῶν πρότερον , καὶ νυνὶ παράσχεσθε 0 1 .
κακοήθης δ ὤν , Αἰσχίνη , τοῦτο παντελῶς εὔηθες ᾠήθης , τοὺς περὶ τῶν πεπραγμένων καὶ πεπολιτευμένων λόγους ἀφέντα με πρὸς τὰς λοιδορίας τὰς παρὰ σοῦ τρέψεσθαι .
οὐ δὴ ποιήσω τοῦτο ·
οὐχ οὕτω τετύφωμαι ·
ἀλλ ὑπὲρ μὲν τῶν πεπολιτευμένων ἃ κατεψεύδου καὶ διέβαλλες ἐξετάσω , τῆς δὲ πομπείας ταύτης τῆς ἀνέδην γεγενημένης , ὕστερον , ἂν βουλομένοις ᾖ τουτοισί , μνησθήσομαι .
τὰ μὲν οὖν κατηγορημένα πολλά , καὶ περὶ ὧν ἐνίων μεγάλας καὶ τὰς ἐσχάτας οἱ νόμοι διδόασι τιμωρίας , τοῦ δὲ παρόντος ἀγῶνος ἡ προαίρεσις αὕτη 0 1 ·
ἐχθροῦ μὲν ἐπήρειαν ἔχει καὶ ὕβριν καὶ λοιδορίαν καὶ προπηλακισμὸν ὁμοῦ καὶ πάντα τὰ τοιαῦτα , τῶν μέντοι κατηγοριῶν καὶ τῶν αἰτιῶν τῶν εἰρημένων , εἴπερ ἦσαν ἀληθεῖς , οὐκ ἔνι τῇ πόλει δίκην ἀξίαν λαβεῖν , οὐ δ ἐγγύς 0 .
οὐ γὰρ ἀφαιρεῖσθαι δεῖ τὸ προσελθεῖν τῷ δήμῳ καὶ λόγου τυχεῖν , οὐ δ ἐν ἐπηρείας τάξει καὶ φθόνου τοῦτο ποιεῖν ·
οὔ τε μὰ τοὺς θεοὺς ὀρθῶς ἔχον οὔ τε πολιτικὸν οὔ τε δίκαιόν ἐστιν , ὦ ἄνδρες Ἀθηναῖοι ·
ἀλλ ἐφ οἷς ἀδικοῦντά μ ἑώρα τὴν πόλιν , οὖσί γε τηλικούτοις ἡλίκα νῦν ἐτραγῴδει καὶ διεξῄει , ταῖς ἐκ τῶν νόμων τιμωρίαις παρ αὐτὰ τ ἀδικήματα χρῆσθαι , εἰ μὲν εἰσαγγελίας ἄξια πράττονθ ἑώρα , εἰσαγγέλλοντα καὶ τοῦτον τὸν τρόπον εἰς κρίσιν καθιστάντα παρ ὑμῖν , εἰ δὲ γράφοντα παράνομα , παρανόμων γραφόμενον 0 ·
οὐ γὰρ δήπου Κτησιφῶντα μὲν δύναται διώκειν δι ἐμέ , ἐμὲ δ , εἴπερ ἐξελέγξειν ἐνόμιζεν , αὐτὸν οὐκ ἂν ἐγράψατο .
καὶ μὴν εἴ τι τῶν ἄλλων ὧν νυνὶ διέβαλλε καὶ διεξῄει ἢ καὶ ἄλλ ὁτιοῦν ἀδικοῦντά μ ὑμᾶς ἑώρα , εἰσὶ νόμοι περὶ πάντων καὶ τιμωρίαι , καὶ ἀγῶνες καὶ κρίσεις πικρὰ καὶ μεγάλ ἔχουσαι τ ἀπιτίμια , καὶ τούτοις ἐξῆν ἅπασι χρῆσθαι , καὶ ὁπηνίκ ἐφαίνετο ταῦτα πεποιηκὼς καὶ τοῦτον τὸν τρόπον κεχρημένος τοῖς πρὸς ἐμέ , ὡμολογεῖτ ἂν ἡ κατηγορία τοῖς ἔργοις αὐτοῦ .
νῦν δ ἐκστὰς τῆς ὀρθῆς καὶ δικαίας ὁδοῦ καὶ φυγὼν τοὺς παρ αὐτὰ τὰ πράγματ ἐλέγχους , τοσούτοις ὕστερον χρόνοις αἰτίας καὶ σκώμματα καὶ λοιδορίας συμφορήσας ὑποκρίνεται ·
εἶτα κατηγορεῖ μὲν ἐμοῦ , κρίνει δὲ τουτονί , καὶ τοῦ μὲν ἀγῶνος ὅλου τὴν πρὸς ἔμ ἔχθραν προΐσταται , οὐδαμοῦ δ ἐπὶ ταύτην ἀπηντηκὼς ἐμοὶ τὴν ἑτέρου ζητῶν ἐπιτιμίαν ἀφελέσθαι φαίνεται .
καίτοι πρὸς ἅπασιν , ὦ ἄνδρες Ἀθηναῖοι , τοῖς ἄλλοις οἷς ἂν εἰπεῖν τις ὑπὲρ Κτησιφῶντος ἔχοι , καὶ τοῦτ ἔμοιγε δοκεῖ καὶ μάλ εἰκότως ἂν λέγειν , ὅτι τῆς ἡμετέρας ἔχθρας ἡμᾶς ἐφ ἡμῶν αὐτῶν δίκαιον ἦν τὸν ἐξετασμὸν ποιεῖσθαι , οὐ τὸ μὲν πρὸς ἀλλήλους ἀγωνίζεσθαι παραλείπειν , ἑτέρῳ δ ὅτῳ κακόν τι δώσομεν ζητεῖν ·
ὑπερβολὴ γὰρ ἀδικίας τοῦτό γε 0 .
πάντα μὲν τοίνυν τὰ κατηγορημέν ὁμοίως ἐκ τούτων ἄν τις ἴδοι , οὔ τε δικαίως οὔ τ ἐπ ἀληθείας οὐδεμιᾶς εἰρημένα ·
βούλομαι δὲ καὶ καθ ἓν ἕκαστον αὐτῶν ἐξετάσαι , καὶ μάλισθ ὅσ ὑπὲρ τῆς εἰρήνης καὶ τῆς πρεσβείας κατεψεύσατό μου , τὰ πεπραγμέν ἑαυτῷ μετὰ Φιλοκράτους ἀνατιθεὶς ἐμοί .
ἔστι δ ἀναγκαῖον , ὦ ἄνδρες Ἀθηναῖοι , καὶ προσῆκον ἴσως , ὡς κατ ἐκείνους τοὺς χρόνους εἶχε τὰ πράγματ ἀναμνῆσαι , ἵνα πρὸς τὸν ὑπάρχοντα καιρὸν ἕκαστα θεωρῆτε .
τοῦ γὰρ Φωκικοῦ συστάντος πολέμου , οὐ δι ἐμέ  οὐ γὰρ ἔγωγ ἐπολιτευόμην πω τότε  , πρῶτον μὲν ὑμεῖς οὕτω διέκεισθε ὥστε Φωκέας μὲν βούλεσθαι σωθῆναι , καίπερ οὐ δίκαια ποιοῦντας ὁρῶντες , Θηβαίοις δ ὁτιοῦν ἂν ἐφησθῆναι παθοῦσιν , οὐκ ἀλόγως οὐ δ ἀδίκως αὐτοῖς ὀργιζόμενοι ·
οἷς γὰρ ηὐτυχήκεσαν ἐν Λεύκτροις οὐ μετρίως ἐκέχρηντο ·
ἔπειθ ἡ Πελοπόννησος ἅπασα διειστήκει , καὶ οὔ θ οἱ μισοῦντες Λακεδαιμονίους οὕτως ἴσχυον ὥστ ἀνελεῖν αὐτούς , οὔ θ οἱ πρότερον δι ἐκείνων ἄρχοντες κύριοι τῶν πόλεων ἦσαν , ἀλλά τις ἦν ἄκριτος καὶ παρὰ τούτοις καὶ παρὰ τοῖς ἄλλοις ἅπασιν ἔρις καὶ ταραχή .
ταῦτα δ ὁρῶν ὁ Φίλιππος  οὐ γὰρ ἦν ἀφανῆ  τοῖς παρ ἑκάστοις προδόταις χρήματ ἀναλίσκων πάντας συνέκρουε καὶ πρὸς αὑτοὺς ἐτάραττεν ·
εἶτ ἐν οἷς ἡμάρτανον ἄλλοι καὶ κακῶς ἐφρόνουν , αὐτὸς παρεσκευάζετο καὶ κατὰ πάντων ἐφύετο .
ὡς δὲ ταλαιπωρούμενοι τῷ μήκει τοῦ πολέμου οἱ τότε μὲν βαρεῖς , νῦν δ ἀτυχεῖς Θηβαῖοι φανεροὶ πᾶσιν ἦσαν ἀναγκασθησόμενοι καταφεύγειν ἐφ ὑμᾶς , ὁ Φίλιππος , ἵνα μὴ τοῦτο γένοιτο μη δὲ συνέλθοιεν αἱ πόλεις , ὑμῖν μὲν εἰρήνην , ἐκείνοις δὲ βοήθειαν ἐπηγγείλατο 0 .
τί οὖν συνηγωνίσατ αὐτῷ πρὸς τὸ λαβεῖν ὀλίγου δεῖν ὑμᾶς ἑκόντας ἐξαπατωμένους ;
ἡ τῶν ἄλλων Ἑλλήνων , εἴ τε χρὴ κακίαν εἴ τ ἄγνοιαν εἴ τε καὶ ἀμφότερα ταῦτ εἰπεῖν , οἳ πόλεμον συνεχῆ καὶ μακρὸν πολεμούντων ὑμῶν , καὶ τοῦτον ὑπὲρ τῶν πᾶσι συμφερόντων , ὡς ἔργῳ φανερὸν γέγονεν , οὔ τε χρήμασιν οὔ τε σώμασιν οὔ τ ἄλλῳ οὐδενὶ τῶν ἁπάντων συνελάμβανον ὑμῖν 0 1 2 ·
οἷς καὶ δικαίως καὶ προσηκόντως ὀργιζόμενοι ἑτοίμως ὑπηκούσατε τῷ Φιλίππῳ .
ἡ μὲν οὖν τότε συγχωρηθεῖσ εἰρήνη διὰ ταῦτ , οὐ δι ἐμέ , ὡς οὗτος διέβαλλεν , ἐπράχθη ·
τὰ δὲ τούτων ἀδικήματα καὶ δωροδοκήματ ἐν αὐτῇ τῶν νυνὶ παρόντων πραγμάτων , ἄν τις ἐξετάζῃ δικαίως , αἴτι εὑρήσει 0 .
καὶ ταυτὶ πάνθ ὑπὲρ τῆς ἀληθείας ἀκριβολογοῦμαι καὶ διεξέρχομαι .
εἰ γὰρ εἶναί τι δοκοίη τὰ μάλιστ ἐν τούτοις ἀδίκημα , οὐδέν ἐστι δήπου πρὸς ἐμέ ·
ἀλλ ὁ μὲν πρῶτος εἰπὼν καὶ μνησθεὶς ὑπὲρ τῆς εἰρήνης Ἀριστόδημος ἦν ὁ ὑποκριτής , ὁ δ ἐκδεξάμενος καὶ γράψας καὶ ἑαυτὸν μετὰ τούτου μισθώσας ἐπὶ ταῦτα Φιλοκράτης ὁ Ἁγνούσιος , ὁ σός , Αἰσχίνη , κοινωνός , οὐχ ὁ ἐμός , οὐ δ ἂν σὺ διαρραγῇς ψευδόμενος , οἱ δὲ συνειπόντες ὅτου δήποθ εἵνεκα  ἐῶ γὰρ τοῦτό γ ἐν τῷ παρόντι  Εὔβουλος καὶ Κηφισοφῶν 0 1 2 ·
ἐγὼ δ οὐδὲν οὐδαμοῦ 0 .
ἀλλ ὅμως , τούτων τοιούτων ὄντων καὶ ἐπ αὐτῆς τῆς ἀληθείας οὕτω δεικνυμένων , εἰς τοῦθ ἧκεν ἀναιδείας ὥστ ἐτόλμα λέγειν ὡς ἄρ ἐγὼ πρὸς τῷ τῆς εἰρήνης αἴτιος γεγενῆσθαι καὶ κεκωλυκὼς εἴην τὴν πόλιν μετὰ κοινοῦ συνεδρίου τῶν Ἑλλήνων ταύτην ποιήσασθαι .
εἶτ ὦ  τί ἂν εἰπών σέ τις ὀρθῶς προσείποι ;
ἔστιν ὅπου σὺ παρὼν τηλικαύτην πρᾶξιν καὶ συμμαχίαν , ἡλίκην νυνὶ διεξῄεις , ὁρῶν ἀφαιρούμενόν με τῆς πόλεως , ἠγανάκτησας , ἢ παρελθὼν ταῦθ ἃ νῦν κατηγόρεις ἐδίδαξας καὶ διεξῆλθες ;
καὶ μὴν εἰ τὸ κωλῦσαι τὴν τῶν Ἑλλήνων κοινωνίαν ἐπεπράκειν ἐγὼ Φιλίππῳ , σοὶ τὸ μὴ σιγῆσαι λοιπὸν ἦν , ἀλλὰ βοᾶν καὶ διαμαρτύρεσθαι καὶ δηλοῦν τουτοισί .
οὐ τοίνυν ἐποίησας οὐδαμοῦ τοῦτο , οὐ δ ἤκουσέ σου ταύτην τὴν φωνὴν οὐδείς ·
οὔ τε γὰρ ἦν πρεσβεία πρὸς οὐδέν ἀπεσταλμένη τότε τῶν Ἑλλήνων , ἀλλὰ πάλαι πάντες ἦσαν ἐξεληλεγμένοι , οὔ θ οὗτος ὑγιὲς περὶ τούτων εἴρηκεν οὐδέν .
χωρὶς δὲ τούτων καὶ διαβάλλει τὴν πόλιν τὰ μέγιστ ἐν οἷς ψεύδεται ·
εἰ γὰρ ὑμεῖς ἅμα τοὺς μὲν Ἕλληνας εἰς πόλεμον παρεκαλεῖτε , αὐτοὶ δὲ πρὸς Φίλιππον περὶ εἰρήνης πρέσβεις ἐπέμπετε , Εὐρυβάτου πρᾶγμα , οὐ πόλεως ἔργον οὐ δὲ χρηστῶν ἀνθρώπων διεπράττεσθε .
ἀλλ οὐκ ἔστι ταῦτα , οὐκ ἔστι ·
τί γὰρ καὶ βουλόμενοι μετεπέμπεσθ ἂν αὐτοὺς ἐν τούτῳ τῷ καιρῷ ;
ἐπὶ τὴν εἰρήνην 0 ;
ἀλλ ὑπῆρχεν ἅπασιν .
ἀλλ ἐπὶ τὸν πόλεμον 0 ;
ἀλλ αὐτοὶ περὶ εἰρήνης ἐβουλεύεσθε .
οὔκουν οὔ τε τῆς ἐξ ἀρχῆς εἰρήνης ἡγεμὼν οὐ δ αἴτιος ὢν ἐγὼ φαίνομαι , οὔ τε τῶν ἄλλων ὧν κατεψεύσατό μου οὐδὲν ἀληθὲς ὂν δείκνυται .
ἐπειδὴ τοίνυν ἐποιήσατο τὴν εἰρήνην ἡ πόλις , ἐνταῦθα πάλιν σκέψασθε τί ἡμῶν ἑκάτερος προείλετο πράττειν ·
καὶ γὰρ ἐκ τούτων εἴσεσθε τίς ἦν ὁ Φιλίππῳ πάντα συναγωνιζόμενος , καὶ τίς ὁ πράττων ὑπὲρ ὑμῶν καὶ τὸ τῇ πόλει συμφέρον ζητῶν 0 .
ἐγὼ μὲν τοίνυν ἔγραψα βουλεύων ἀποπλεῖν τὴν ταχίστην τοὺς πρέσβεις ἐπὶ τοὺς τόπους ἐν οἷς ἂν ὄντα Φίλιππον πυνθάνωνται , καὶ τοὺς ὅρκους ἀπολαμβάνειν ·
οὗτοι δ οὐ δὲ γράψαντος ἐμοῦ ταῦτα ποιεῖν ἠθέλησαν .
τί δὲ τοῦτ ἐδύνατο , ὦ ἄνδρες Ἀθηναῖοι ;
ἐγὼ διδάξω .
φιλίππῳ μὲν ἦν συμφέρον ὡς πλεῖστον τὸν μεταξὺ χρόνον γενέσθαι τῶν ὅρκων , ὑμῖν δ ὡς ἐλάχιστον 0 1 .
ὅτι ὑμεῖς μὲν οὐκ ἀφ ἧς ὠμόσαθ ἡμέρας μόνον , ἀλλ ἀφ ἧς ἠλπίσατε τὴν εἰρήνην ἔσεσθαι , πάσας ἐξελύσατε τὰς παρασκευὰς τὰς τοῦ πολέμου , ὁ δὲ τοῦτ ἐκ παντὸς τοῦ χρόνου μάλιστ ἐπραγματεύετο , νομίζων , ὅπερ ἦν ἀληθές , ὅσα τῆς πόλεως προλάβοι πρὸ τοῦ τοὺς ὅρκους ἀποδοῦναι , πάντα ταῦτα βεβαίως ἕξειν ·
οὐδένα γὰρ τὴν εἰρήνην λύσειν τούτων εἵνεκα 0 .
ἁγὼ προορώμενος , ἄνδρες Ἀθηναῖοι , καὶ λογιζόμενος τὸ ψήφισμα τοῦτο γράφω , πλεῖν ἐπὶ τοὺς τόπους ἐν οἷς ἂν ᾖ Φίλιππος καὶ τοὺς ὅρκους τὴν ταχίστην ἀπολαμβάνειν , ἵν ἐχόντων τῶν Θρᾳκῶν , τῶν ὑμετέρων συμμάχων , ταῦτα τὰ χωρί ἃ νῦν οὗτος διέσυρε , τὸ Σέρριον καὶ τὸ Μυρτηνὸν καὶ τὴν Ἐργίσκην , οὕτω γίγνοινθ οἱ ὅρκοι , καὶ μὴ προλαβὼν ἐκεῖνος τοὺς ἐπικαίρους τῶν τόπων κύριος τῆς Θρᾴκης κατασταίη , μη δὲ πολλῶν μὲν χρημάτων πολλῶν δὲ στρατιωτῶν εὐπορήσας ἐκ τούτων ῥᾳδίως τοῖς λοιποῖς ἐπιχειροίη πράγμασιν 0 .
εἶτα τοῦτο μὲν οὐχὶ λέγει τὸ ψήφισμ οὐ δ ἀναγιγνώσκει ·
εἰ δὲ βουλεύων ἐγὼ προσάγειν τοὺς πρέσβεις ᾤμην δεῖν , τοῦτό μου διαβάλλει .
ἀλλὰ τί ἐχρῆν με ποιεῖν ;
μὴ προσάγειν γράψαι τοὺς ἐπὶ τοῦθ ἥκοντας , ἵν ὑμῖν διαλεχθῶσιν 0 ;
ἢ θέαν μὴ κατανεῖμαι τὸν ἀρχιτέκτον αὐτοῖς κελεῦσαι ;
ἀλλ ἐν τοῖν δυοῖν ὀβολοῖν ἐθεώρουν ἄν , εἰ μὴ τοῦτ ἐγράφη .
τὰ μικρὰ συμφέροντα τῆς πόλεως ἔδει με φυλάττειν , τὰ δ ὅλα , ὥσπερ οὗτοι , πεπρακέναι 0 ;
οὐ δήπου 0 .
λέγε τοίνυν μοι τὸ ψήφισμα τουτὶ λαβών , ὃ σαφῶς οὗτος εἰδὼς παρέβη .
ψΗφΙσμΑ ΔΗΜΟΣΘΕΝΟΥΣ 0 .
ἐπὶ ἄρχοντος Μνησιφίλου , ἑκατομβαιῶνος ἕνῃ καὶ νέᾳ , φυλῆς πρυτανευούσης Πανδιονίδος , Δημοσθένης Δημοσθένους Παιανιεὺς εἶπεν ·
ἐπειδὴ Φίλιππος ἀποστείλας πρέσβεις περὶ τῆς εἰρήνης ὁμολογουμένας πεποίηται συνθήκας , δεδόχθαι τῇ βουλῇ καὶ τῷ δήμῳ τῷ Ἀθηναίων , ὅπως ἂν ἡ εἰρήνη ἐπιτελεσθῇ ἡ ἐπιχειροτονηθεῖσα ἐν τῇ πρώτῃ ἐκκλησίᾳ , πρέσβεις ἑλέσθαι ἐκ πάντων Ἀθηναίων ἤδη πέντε , τοὺς δὲ χειροτονηθέντας ἀποδημεῖν μηδεμίαν ὑπερβολὴν ποιουμένους , ὅπου ἂν ὄντας πυνθάνωνται τὸν Φίλιππον , καὶ τοὺς ὅρκους λαβεῖν τε παρ αὐτοῦ καὶ δοῦναι τὴν ταχίστην ἐπὶ ταῖς ὡμολογημέναις συνθήκαις αὐτῷ πρὸς τὸν Ἀθηναίων δῆμον , συμπεριλαμβάνοντας καὶ τοὺς ἑκατέρων συμμάχους .
πρέσβεις ᾑρέθησαν Εὔβουλος Ἀναφλύστιος , Αἰσχίνης Κοθωκίδης , Κηφισοφῶν Ῥαμνούσιος , Δημοκράτης Φλυεύς , Κλέων Κοθωκίδης 0 .
ταῦτα γράψαντος ἐμοῦ τότε καὶ τὸ τῇ πόλει συμφέρον οὐ τὸ Φιλίππῳ ζητοῦντος , βραχὺ φροντίσαντες οἱ χρηστοὶ πρέσβεις οὗτοι καθῆντ ἐν Μακεδονίᾳ τρεῖς ὅλους μῆνας , ἕως ἦλθε Φίλιππος ἐκ Θρᾴκης πάντα καταστρεψάμενος , ἐξὸν ἡμερῶν δέκα , ὁμοίως δὲ τριῶν ἢ τεττάρων , εἰς τὸν Ἑλλήσποντον ἀφῖχθαι καὶ τὰ χωρία σῶσαι , λαβόντας τοὺς ὅρκους πρὶν ἐκεῖνον ἐξελεῖν αὐτά ·
οὐ γὰρ ἂν ἥψατ αὐτῶν παρόντων ἡμῶν , ἢ οὐκ ἂν ὡρκίζομεν αὐτόν , ὥστε τῆς εἰρήνης ἂν διημαρτήκει καὶ οὐκ ἂν ἀμφότερ εἶχε , καὶ τὴν εἰρήνην καὶ τὰ χωρία .
τὸ μὲν τοίνυν ἐν τῇ πρεσβείᾳ πρῶτον κλέμμα μὲν Φιλίππου , δωροδόκημα δὲ τῶν ἀδίκων τούτων ἀνθρώπων τοιοῦτον ἐγένετο 0 ·
ὑπὲρ οὗ καὶ τότε καὶ νῦν καὶ ἀεὶ ὁμολογῶ καὶ πολεμεῖν καὶ διαφέρεσθαι τούτοις .
ἕτερον δ εὐθὺς ἐφεξῆς ἔτι τούτου μεῖζον κακούργημα θεάσασθε .
ἐπειδὴ γὰρ ὤμοσε τὴν εἰρήνην ὁ Φίλιππος προλαβὼν τὴν Θρᾴκην διὰ τούτους οὐχὶ πεισθέντας τῷ ἐμῷ ψηφίσματι , πάλιν ὠνεῖται παρ αὐτῶν ὅπως μὴ ἄπιμεν ἐκ Μακεδονίας , ἕως τὰ τῆς στρατείας τῆς ἐπὶ τοὺς Φωκέας εὐτρεπῆ ποιήσαιτο , ἵνα μή , δεῦρ ἀπαγγειλάντων ἡμῶν ὅτι μέλλει καὶ παρασκευάζεται πορεύεσθαι , ἐξέλθοιθ ὑμεῖς καὶ περιπλεύσαντες ταῖς τριήρεσιν εἰς Πύλας ὥσπερ πρότερον κλείσαιτε τὸν τόπον , ἀλλ ἅμ ἀκούοιτε ταῦτ ἀπαγγελλόντων ἡμῶν κ ἀκεῖνος ἐντὸς εἴη Πυλῶν καὶ μηδὲν ἔχοιθ ὑμεῖς ποιῆσαι .
οὕτω δ ἦν ὁ Φίλιππος ἐν φόβῳ καὶ πολλῇ ἀγωνίᾳ , μὴ καὶ ταῦτα προειληφότος αὐτοῦ , εἰ πρὸ τοῦ τοὺς Φωκέας ἀπολέσθαι ψηφίσαισθε βοηθεῖν , ἐκφύγοι τὰ πράγματ αὐτόν , ὥστε μισθοῦται τὸν κατάπτυστον τουτονί , οὐκέτι κοινῇ μετὰ τῶν ἄλλων πρέσβεων ἀλλ ἰδίᾳ καθ αὑτόν , τοιαῦτα πρὸς ὑμᾶς εἰπεῖν καὶ ἀπαγγεῖλαι δι ὧν ἅπαντ ἀπώλετο .
ἀξιῶ δ , ὦ ἄνδρες Ἀθηναῖοι , καὶ δέομαι τοῦτο μεμνῆσθαι παρ ὅλον τὸν ἀγῶνα , ὅτι μὴ κατηγορήσαντος Αἰσχίνου μηδὲν ἔξω τῆς γραφῆς οὐ δ ἂν ἐγὼ λόγον οὐδέν ἐποιούμην ἕτερον ·
πάσαις δ αἰτίαις καὶ βλασφημίαις ἅμα τούτου κεχρημένου ἀνάγκη κ ἀμοὶ πρὸς ἕκαστα τῶν κατηγορημένων μίκρ ἀποκρίνασθαι 0 .
τίνες οὖν ἦσαν οἱ παρὰ τούτου λόγοι τότε ῥηθέντες , καὶ δι οὓς ἅπαντ ἀπώλετο ;
ὡς οὐ δεῖ θορυβεῖσθαι τῷ παρεληλυθέναι Φίλιππον εἴσω Πυλῶν ·
ἔσται γὰρ ἅπανθ ὅσα βούλεσθ ὑμεῖς , ἂν ἔχηθ ἡσυχίαν , καὶ ἀκούσεσθε δυοῖν ἢ τριῶν ἡμερῶν , οἷς μὲν ἐχθρὸς ἥκει , φίλον αὐτὸν γεγενημένον , οἷς δὲ φίλος , τ οὐναντίον ἐχθρόν 0 1 2 .
οὐ γὰρ τὰ ῥήματα τὰς οἰκειότητας ἔφη βεβαιοῦν , μάλα σεμνῶς ὀνομάζων , ἀλλὰ τὸ τ αὐτὰ συμφέρειν ·
συμφέρειν δὲ Φιλίππῳ καὶ Φωκεῦσι καὶ ὑμῖν ὁμοίως ἅπασι τῆς ἀναλγησίας καὶ τῆς βαρύτητος ἀπαλλαγῆναι τῆς τῶν Θηβαίων 0 .
ταῦτα δ ἀσμένως τινὲς ἤκουον αὐτοῦ διὰ τὴν τόθ ὑποῦσαν ἀπέχθειαν πρὸς τοὺς Θηβαίους .
τί οὖν συνέβη μετὰ ταῦτ εὐθύς , οὐκ εἰς μακράν ;
τοὺς μὲν Φωκέας ἀπολέσθαι καὶ κατασκαφῆναι τὰς πόλεις αὐτῶν , ὑμᾶς δ ἡσυχίαν ἀγαγόντας καὶ τούτῳ πεισθέντας μικρὸν ὕστερον σκευαγωγεῖν ἐκ τῶν ἀγρῶν , τοῦτον δὲ χρυσίον λαβεῖν , καὶ ἔτι πρὸς τούτοις τὴν μὲν ἀπέχθειαν τὴν πρὸς Θηβαίους καὶ Θετταλοὺς τῇ πόλει γενέσθαι , τὴν δὲ χάριν τὴν ὑπὲρ τῶν πεπραγμένων Φιλίππῳ 0 .
ὅτι δ οὕτω ταῦτ ἔχει , λέγε μοι τό τε τοῦ Καλλισθένους ψήφισμα καὶ τὴν ἐπιστολὴν τὴν τοῦ Φιλίππου , ἐξ ὧν ἀμφοτέρων ταῦθ ἅπανθ ὑμῖν ἔσται φανερά .
ψΗφΙσμΑ .
ἐπὶ Μνησιφίλου ἄρχοντος , σύγκλητος ἐκκλησία ὑπὸ στρατηγῶν καὶ πρυτάνεων , βουλῆς γνώμη , μαιμακτηριῶνος δεκάτῃ ἀπιόντος , Καλλισθένης Ἐτεονίκου Φαληρεὺς εἶπε μηδένα Ἀθηναίων μηδεμιᾷ παρευρέσει ἐν τῇ χώρᾳ κοιταῖον γίγνεσθαι , ἀλλ ἐν ἄστει καὶ Πειραιεῖ , ὅσοι μὴ ἐν τοῖς φρουρίοις εἰσὶν ἀποτεταγμένοι ·
τούτων δ ἑκάστους ἣν παρέλαβον τάξιν διατηρεῖν μή τε ἀφημερεύοντας μή τε ἀποκοιτοῦντας .
ὃς δ ἂν ἀπειθήσῃ τῷδε τῷ ψηφίσματι , ἔνοχος ἔστω τοῖς τῆς προδοσίας ἐπιτιμίοις , ἐὰν μή τι ἀδύνατον ἐπιδεικνύῃ περὶ ἑαυτόν ·
περὶ δὲ τοῦ ἀδυνάτου ἐπικρινέτω ὁ ἐπὶ τῶν ὅπλων στρατηγὸς καὶ ὁ ἐπὶ τῆς διοικήσεως καὶ ὁ γραμματεὺς τῆς βουλῆς .
κατακομίζειν δὲ καὶ τὰ ἐκ τῶν ἀγρῶν πάντα τὴν ταχίστην , τὰ μὲν ἐντὸς σταδίων ἑκατὸν εἴκοσι εἰς ἄστυ καὶ Πειραιᾶ , τὰ δὲ ἐκτὸς σταδίων ἑκατὸν εἴκοσι εἰς Ἐλευσῖνα καὶ Φυλὴν καὶ Ἄφιδναν καὶ Ῥαμνοῦντα καὶ Σούνιον 0 1 .
εἶπε Καλλισθένης Φαληρεύς .
ἆρ ἐπὶ ταύταις ταῖς ἐλπίσι τὴν εἰρήνην ἐποιεῖσθε , ἢ ταῦτ ἐπηγγέλλεθ ὑμῖν οὗτος ὁ μισθωτός ;
λέγε δὴ τὴν ἐπιστολὴν ἣν ἔπεμψε Φίλιππος μετὰ ταῦτα .
ΕπΙστΟλΗ .
βασιλεὺς Μακεδόνων Φίλιππος Ἀθηναίων τῇ βουλῇ καὶ τῷ δήμῳ χαίρειν 0 .
ἴστε ἡμᾶς παρεληλυθότας εἴσω Πυλῶν καὶ τὰ κατὰ τὴν Φωκίδα ὑφ ἑαυτοὺς πεποιημένους , καὶ ὅσα μὲν ἑκουσίως προσετίθετο τῶν πολισμάτων , φρουρὰς εἰσαγηοχότας , τὰ δὲ μὴ ὑπακούοντα κατὰ κράτος λαβόντες καὶ ἐξανδραποδισάμενοι κατεσκάψαμεν .
ἀκούων δὲ καὶ ὑμᾶς παρασκευάζεσθαι βοηθεῖν αὐτοῖς γέγραφα ὑμῖν , ἵνα μὴ πλεῖον ἐνοχλῆσθε περὶ τούτων ·
τοῖς μὲν γὰρ ὅλοις οὐδὲν μέτριόν μοι δοκεῖτε ποιεῖν , τὴν εἰρήνην συνθέμενοι καὶ ὁμοίως ἀντιπαρεξάγοντες , καὶ ταῦτα οὐ δὲ συμπεριειλημμένων τῶν Φωκέων ἐν ταῖς κοιναῖς ἡμῶν συνθήκαις .
ὥστε ἐὰν μὴ ἐμμένητε τοῖς ὡμολογημένοις , οὐδὲν προτερήσετε ἔξω τοῦ ἐφθακέναι ἀδικοῦντες .
ἀκούεθ ὡς σαφῶς δηλοῖ καὶ διορίζεται ἐν τῇ πρὸς ὑμᾶς ἐπιστολῇ πρὸς τοὺς αὑτοῦ συμμάχους , ὅτι ἐγὼ ταῦτα πεποίηκ ἀκόντων Ἀθηναίων καὶ λυπουμένων , ὥστ εἴπερ εὖ φρονεῖτ , ὦ Θηβαῖοι καὶ Θετταλοί , τούτους μὲν ἐχθροὺς ὑπολήψεσθε , ἐμοὶ δὲ πιστεύσετε οὐ τούτοις τοῖς ῥήμασιν γράψας , ταῦτα δὲ βουλόμενος δεικνύναι 0 .
τοιγαροῦν ἐκ τούτων ᾤχετ ἐκείνους λαβὼν εἰς τὸ μη δ ὁτιοῦν προορᾶν τῶν μετὰ ταῦτα μη δ αἰσθάνεσθαι , ἀλλ ἐᾶσαι πάντα τὰ πράγματ ἐκεῖνον ὑφ ἑαυτῷ ποιήσασθαι ·
ἐξ ὧν ταῖς παρούσαις συμφοραῖς οἱ ταλαίπωροι κέχρηνται .
ὁ δὲ ταύτης τῆς πίστεως αὐτῷ συνεργὸς καὶ συναγωνιστὴς καὶ ὁ δεῦρ ἀπαγγείλας τὰ ψευδῆ καὶ φενακίσας ὑμᾶς , οὗτός ἐσθ ὁ τὰ Θηβαίων ὀδυρόμενος νῦν πάθη καὶ διεξιὼν ὡς οἰκτρά , καὶ τούτων καὶ τῶν ἐν Φωκεῦσι κακῶν καὶ ὅσ ἄλλα πεπόνθασιν οἱ Ἕλληνες ἁπάντων αὐτὸς ὢν αἴτιος 0 .
δῆλον γὰρ ὅτι σὺ μὲν ἀλγεῖς ἐπὶ τοῖς συμβεβηκόσιν , Αἰσχίνη , καὶ τοὺς Θηβαίους ἐλεεῖς , κτήματ ἔχων ἐν τῇ Βοιωτίᾳ καὶ γεωργῶν τὰ ἐκείνων , ἐγὼ δὲ χαίρω , ὃς εὐθὺς ἐξῃτούμην ὑπὸ τοῦ ταῦτα πράξαντος 0 .
ἀλλὰ γὰρ ἐμπέπτωκ εἰς λόγους , οὓς αὐτίκα μᾶλλον ἴσως ἁρμόσει λέγειν .
ἐπάνειμι δὴ πάλιν ἐπὶ τὰς ἀποδείξεις , ὡς τὰ τούτων ἀδικήματα τῶν νυνὶ παρόντων πραγμάτων γέγον αἴτια .
ἐπειδὴ γὰρ ἐξηπάτησθε μὲν ὑμεῖς ὑπὸ τοῦ Φιλίππου διὰ τούτων τῶν ἐν ταῖς πρεσβείαις μισθωσάντων ἑαυτοὺς καὶ οὐδὲν ἀληθὲς ὑμῖν ἀπαγγειλάντων , ἐξηπάτηντο δ οἱ ταλαίπωροι Φωκεῖς καὶ ἀνῄρηνθ αἱ πόλεις αὐτῶν , τί ἐγένετο ;
οἱ μὲν κατάπτυστοι Θετταλοὶ καὶ ἀναίσθητοι Θηβαῖοι φίλον , εὐεργέτην , σωτῆρα τὸν Φίλιππον ἡγοῦντο ·
πάντ ἐκεῖνος ἦν αὐτοῖς ·
οὐ δὲ φωνὴν ἤκουον εἴ τις ἄλλο τι βούλοιτο λέγειν .
ὑμεῖς δ ὑφορώμενοι τὰ πεπραγμένα καὶ δυσχεραίνοντες ἤγετε τὴν εἰρήνην ὅμως ·
οὐ γὰρ ἦν ὅ τι ἂν ἐποιεῖτε .
καὶ οἱ ἄλλοι δ Ἕλληνες , ὁμοίως ὑμῖν πεφενακισμένοι καὶ διημαρτηκότες ὧν ἤλπισαν , ἦγον τὴν εἰρήνην ἄσμενοι , καὶ αὐτοὶ τρόπον τιν ἐκ πολλοῦ πολεμούμενοι .
ὅτε γὰρ περιιὼν Φίλιππος Ἰλλυριοὺς καὶ Τριβαλλούς , τινὰς δὲ καὶ τῶν Ἑλλήνων κατεστρέφετο , καὶ δυνάμεις πολλὰς καὶ μεγάλας ἐποιεῖθ ὑφ ἑαυτῷ , καί τινες τῶν ἐκ τῶν πόλεων ἐπὶ τῇ τῆς εἰρήνης ἐξουσίᾳ βαδίζοντες ἐκεῖσε διεφθείροντο , ὧν εἷς οὗτος ἦν , τότε πάντες ἐφ οὓς ταῦτα παρεσκευάζετ ἐκεῖνος ἐπολεμοῦντο .
εἰ δὲ μὴ ᾐσθάνοντο , ἕτερος λόγος οὗτος , οὐ πρὸς ἐμέ 0 .
ἐγὼ μὲν γὰρ πρ οὔλεγον καὶ διεμαρτυρόμην καὶ παρ ὑμῖν ἀεὶ καὶ ὅποι πεμφθείην ·
αἱ δὲ πόλεις ἐνόσουν , τῶν μὲν ἐν τῷ πολιτεύεσθαι καὶ πράττειν δωροδοκούντων καὶ διαφθειρομένων ἐπὶ χρήμασι , τῶν δ ἰδιωτῶν καὶ πολλῶν τὰ μὲν οὐ προορωμένων , τὰ δὲ τῇ καθ ἡμέραν ῥᾳστώνῃ καὶ σχολῇ δελεαζομένων , καὶ τοιουτονί τι πάθος πεπονθότων ἁπάντων , πλὴν οὐκ ἐφ ἑαυτοὺς ἑκάστων οἰομένων τὸ δεινὸν ἥξειν καὶ διὰ τῶν ἑτέρων κινδύνων τὰ ἑαυτῶν ἀσφαλῶς σχήσειν ὅταν βούλωνται .
εἶτ , οἶμαι , συμβέβηκε τοῖς μὲν πλήθεσιν ἀντὶ τῆς πολλῆς καὶ ἀκαίρου ῥᾳθυμίας τὴν ἐλευθερίαν ἀπολωλεκέναι , τοῖς δὲ προεστηκόσι καὶ τ ἄλλα πλὴν ἑαυτοὺς οἰομένοις πωλεῖν πρώτους ἑαυτοὺς πεπρακόσιν αἰσθέσθαι ·
ἀντὶ γὰρ φίλων καὶ ξένων ἃ τότ ὠνομάζοντο ἡνίκ ἐδωροδόκουν , νῦν κόλακες καὶ θεοῖς ἐχθροὶ καὶ τ ἄλλ ἃ προσήκει πάντ ἀκούουσιν .
οὐδεὶς γάρ , ἄνδρες Ἀθηναῖοι , τὸ τοῦ προδιδόντος συμφέρον ζητῶν χρήματ ἀναλίσκει , οὐ δ ἐπειδὰν ὧν ἂν πρίηται κύριος γένηται τῷ προδότῃ συμβούλῳ περὶ τῶν λοιπῶν ἔτι χρῆται ·
οὐδὲν γὰρ ἂν ἦν εὐδαιμονέστερον προδότου .
ἀλλ οὐκ ἔστι ταῦτα ·
ἀλλ ἐπειδὰν τῶν πραγμάτων ἐγκρατὴς ὁ ζητῶν ἄρχειν καταστῇ , καὶ τῶν ταῦτ ἀποδομένων δεσπότης ἐστί , τὴν δὲ πονηρίαν εἰδὼς τότε δή , τότε καὶ μισεῖ καὶ ἀπιστεῖ καὶ προπηλακίζει .
σκοπεῖτε δέ ·
καὶ γὰρ εἰ παρελήλυθ ὁ τῶν πραγμάτων καιρός , ὁ τοῦ γ εἰδέναι τὰ τοιαῦτα καιρὸς ἀεὶ πάρεστι τοῖς εὖ φρονοῦσι .
μέχρι τούτου Λασθένης φίλος ὠνομάζετο , ἕως πρ οὔδωκεν Ὄλυνθον ·
μέχρι τούτου Τιμόλαος , ἕως ἀπώλεσε Θήβας 0 ·
μέχρι τούτου Εὔδικος καὶ Σῖμος ὁ Λαρισαῖος , ἕως Θετταλίαν ὑπὸ Φιλίππῳ ἐποίησαν 0 .
εἶτ ἐλαυνομένων καὶ ὑβριζομένων καὶ τί κακὸν οὐχὶ πασχόντων πᾶσ ἡ οἰκουμένη μεστὴ γέγονεν .